**ОБРАЗЛОЖЕЊЕ**

Измене и допуне Програма уређивања грађевинског земљишта са финансијским планом за 2019. годину, врше се у циљу планирања и повећања износа средстава за 2020.годину, у делу изградње мреже водоснабдевања, мреже канализације, саобраћајних површина, паркова и тргова и верских објеката, имајући у виду планирани рок завршетка поступака јавних набавки које се спроводе за период од две године а тиме и динамике извођења радова по закљученим уговорима. Сходно наведеном, процена је да ће већи део планираних радова бити изведен у 2020. години, те је стога за наредну годину потребно и обезбедити већи износ средстава за те намене.

У делу II 1.18.„Паркови и тргови“, додате су две позиције за изградњу фонтане и реконструкцију и санацију тврђавског моста у оквиру реконструкције и партерног уређења Трга краља Милана с обзиром да је из разлога целисходности и финансијске оправданости потребно извести и поменуте радове којим би се комплетно дефинисало партерно уређење Трга.

Укупна вредност Програма уређивања грађевинског земљишта са финансијским планом за 2019. годину остаје непромењена и износи 1.166.500.000,00 динара, јер се врши само прерасподела средстава по годинама, тако да за реализацију Измена и допуна Програма уређивања нису потребна додатна средства у буџету града Ниша за 2019. годину.

Имајући у виду наведено, Секретаријат за инвестиције израдио је нацрт Изменa и допунa Програма уређивања грађевинског земљишта са финансијским планом за 2019. годину у предложеном тексту.

ГРАДСКА УПРАВА ГРАДА НИША

СЕКРЕТАРИЈАТ ЗА ИНВЕСТИЦИЈЕ

СЕКРЕТАР

Душан Радивојевић